《万象亭》
宋代·富直柔

堂后山川面面通，向来奇观有蒿蓬。元戎小试经纶手，万象都归指顾中。

雨罢捲帘凭爽气，酒酣极目送飞鸿。明年凤阁鸾台上，好寄新诗下北风。

作者简介：（?—1156）宋洛阳人，字季申。富弼孙。少敏悟，有才名。以父任补官。钦宗靖康初赐同进士出身，除秘书省正字。高宗建炎四年，累迁至端明殿学士、签书枢密院事。绍兴元年，改同知院事。为吕熙浩、秦桧所忌，数月罢。后知衢州，坐事落职奉祠，徜徉山泽，放意吟咏，与苏迟、叶梦得诸人交游。